

**NEMZETI VIZSGABIZOTTSÁG**

1085 Budapest, Horánszky utca. 15.

**SZAKVIZSGA TÁJÉKOZTATÓ**

Minden év

**május 1. és 31.** között az **őszi vizsgaidőszakra,**

**október 1. és 31.** között a **tavaszi vizsgaidőszakra**

lehet jelentkezni.

A szakvizsgára vonatkozó hatályos rendelkezéseket a **16/2010. (IV. 15.) EüM rendelet** az egészségügyi felsőfokú szakirányú szakmai képzés részletes szabályairól tartalmazza.

**Általános tudnivalók halasztás utáni jelentkezés esetén:**

A szakvizsgák szervezésével kapcsolatos feladatokat a Nemzeti Vizsgabizottság látja el. A jelölt a [**https://nvb.okfo.gov.hu**/](https://nvb.okfo.gov.hu/) **szakvizsga portálon** keresztül tudja benyújtani jelentkezését az alábbi módon:

**1. lépés:** Regisztráció (csak abban az esetben, ha korábban még nem regisztrált)

**2. lépés**: Profil adatok menüpont alatt - Adatok szerkesztése - alapadatainak a kitöltése -kötelező!

A jelentkezést megelőzően szíveskedjék elolvasni a benyújtandó dokumentumok listáját.

**3. lépés**: Jelentkezés menüpont alatt jelentkezzen be az adott szakvizsgára.

**4. lépés**: Csak az aktuális szakképesítésre jelentkezzen. Töltse ki az adatokat és csatolja a kért dokumentumokat pdf formátumban. (méret: max. 2Mb dokumentumonként)

**6. lépés:** A szakképesítés mellett található - gomb megnyomását követően a felugró ablak tetején letölthető saját részre a jelentkezési lap.

**Benyújtandó dokumentumok /nyomtatványok:**

* **Vizsgadíj befizetéséről szóló bizonylat. (csak második halasztás esetén kell újra megfizetni) A vizsgadíj** összege **magyar nyelvű vizsga esetén** **40.000,- Ft.** Lehetőség van **idegen nyelven elméleti** szakvizsgát tenni, melynek díja **80.000.- Ft.** Amennyiben a szakvizsga elméleti része adott idegen nyelven történő letételét lehetővé tevő szakvizsga bizottság összeállítására nincs mód, **a különbözet** visszautalásra kerül. (16/2010. (IV.15.) EüM rendelet 21.§ (1), (2) bekezdése alapján) A vizsgadíjat átutalással a Magyar Államkincstárnál vezetett **10032000-00362241-00000000** számlaszámra lehet befizetni.

A befizetés jogcíme/közlemény rovatban a jelölt nevét és a szakképesítés megnevezését kérjük rövidítve feltüntetni.

**Külföldről történő utalás:**

BIC/SWIFT kódja: HUSTHUHB

IBAN: HU97 1003 2000 0036 2241 0000 0000

Amennyiben a jelölt a vizsgadíj befizetéséről más nevére kéri a számlát kiállítani, akkor a jelentkezési felületen a kitöltés során azt a nevet feltüntetni szíveskedjen, akinek a részére a számla kiállítását igényli.

* **Szakképzés teljesítésével kapcsolatos egyetem által aláírt előzetes igazolás**.

**Csak akkor kell megküldeni**, ha a vizsganaptárban kiírt vizsgaidőszak első napját megelőző 30 nappal nem tudja a jelölt benyújtani a vizsgára bocsátó határozatát.

Az igazolást az egyetem szak- és továbbképző központjával is szükséges aláíratni.

(Nyomtatvány megtalálható a honlapon) [**https://www.enkk.hu/index.php/hun/nemzeti-vizsgabizottsag-2/ogyfk-vizsganaptar**](https://www.enkk.hu/index.php/hun/nemzeti-vizsgabizottsag-2/ogyfk-vizsganaptar)

* **Abszolutórium (ha korábban még nem került megküldésre)** A szakképzést végző egyetem szak- és továbbképző hivatala állítja ki, melyet legkésőbb egy hónappal a kiírt vizsgaidőpont első napja előtt szükséges benyújtani!

**Ismételt halasztás**

A szakvizsga elhalasztására irányuló szándékot a jelöltnek legkésőbb a vizsgát megelőző 5. (ötödik) munkanapig kell jeleznie a Nemzeti Vizsgabizottságnál. (16/2010. (IV.15.) EüM rendelet 16.§ (1).). A formanyomtatvány megtalálható a honlapon a Dokumentumok menüpont alatt.

Halasztásnak nem minősülő esetek:

* amennyiben a jelölt írásban nem jelzi halasztási szándékát
* amennyiben a jelölt nem jelenik meg a kitűzött szakvizsgán

A **fent felsorolt esetekben** – az újabb jelentkezés benyújtásakor - **a vizsgadíjat ismételten meg kell fizetni.**

**Sikertelen vizsga**

Felhívjuk a Tisztelt Vizsgázók figyelmét, hogy **sikertelen gyakorlati vizsga esetén további 6 hónap gyakorlati idő, sikertelen elméleti vizsga esetén további 3 hónap gyakorlati idő letöltése és annak igazolása szükséges**. A gyakorlati igazolást a munkáltatónak kell kiállítani, melyben igazolja, hogy a jelölt a sikertelen vizsgát követően az adott szakmából 6, illetve 3 hónap gyakorlatot teljesített. A gyakorlati igazolásnak külön formai követelménye nincs.

A sikertelen vizsgát követő jelentkezés alkalmával a szakvizsga díja 40.000,- Ft (16/2010. (IV. 15.) EüM rendelet 14.§ (4) bekezdés).

Az ugyanazon szakképesítésből második sikertelen gyakorlati vagy elméleti részvizsga esetén a felsőoktatási intézmény által meghatározott elméleti és 1 éves gyakorlati képzés teljesítése szükséges. A vizsga megismétlése csak ezen dokumentumok benyújtása után lehetséges.

Benyújtandó dokumentumok az ismétlő vizsgára:

* Igazolás a sikertelen vizsga óta teljesített szakgyakorlatról
* Vizsgadíj befizetéséről szóló igazolás

**MINDEN JELÖLTNEK EREDMÉNYES VIZSGÁT KÍVÁNUNK!**

**NEMZETI VIZSGABIZOTTSÁG**

 **munkatársai**